b'\n_START_ARTICLE_\nManden som gik op i r\xc3\xb8g\n_START_SECTION_\nHandling\n_START_PARAGRAPH_\nMartin Becks ferie bliver afbrudt, da den svenske journalist Alf Matsson pludselig forsvinder. Dette f\xc3\xa5r hans forl\xc3\xa6gger til at true med at afsl\xc3\xb8re informationer, som skulle v\xc3\xa6re generende for den svenske regering. Eftersom Matson sidst er set i Ungarn rejser Beck dertil, og her opdager han, at alle sporene efter Matson er kolde. Det ungarske politi ben\xc3\xa6gter, at der skulle v\xc3\xa6re noget m\xc3\xa6rkeligt ved Matsons forsvinden, men samtidigt skygger de Beck, der i starten tror, at der blot er tale om kommunistisk mist\xc3\xa6nksomhed._NEWLINE_Beck og Kollberg har deres f\xc3\xb8rste, korte sammenst\xc3\xb8d med kommiss\xc3\xa6r Backlund fra Malm\xc3\xb8 politi, der mangler den fantasi, der kr\xc3\xa6ves til hans type arbejde. Han mener til geng\xc3\xa6ld, at bureaukrati kan erstatte den._NEWLINE_Forholdet mellem Beck og hans kone er allerede blevet k\xc3\xb8ligt. Der skal kun en spinkel overtalelse til fra hans overordnede, for at han opgiver sin ferie, selv om de g\xc3\xb8r det klart for ham, at han ikke beh\xc3\xb8ver at g\xc3\xb8re det, hvis han ikke selv \xc3\xb8nsker det. Selv om han reflekterer over sit \xc3\xa6gteskab flere gange (det samme g\xc3\xb8r fort\xc3\xa6lleren, n\xc3\xa5r det drejer sig om \xc3\xa6gteskabet generelt), drager han endnu ingen konklusion.'